open-index/open-wikipedia-markdown huggingface dataset:
Vaiduokliško laiko hipotezė

**Vaiduokliško laiko hipotezė** – Heribert Illig sukurta pseudoistorinė teorija, teigianti, kad ankstyvųjų viduramžių (614–911 m.) periodo nebuvo visai. Tai reiškia, kad visi archeologiniai radiniai, datuojami šiuo periodu, iš tiesų yra senesni arba naujesni. Visos šiuo periodu gyvenusios istorinės asmenybės yra išgalvotos.

Šį nesusipratimą su datavimu teorijos palaikytojai aiškina klaidomis pereinant nuo Julijaus kalendoriaus prie Grigaliaus: tariamai perskaičiuojant chronologiją atsirado didelės klaidos.

Kiti argumentai už vaiduokliško laiko hipotezę yra tariamai nesutampantys skirtingais metodais gauti datavimai, per didelis istorikų pasitikėjimas viduramžių šaltiniais.

Teorija laikoma pseudomoksline, kadangi paremta spekuliacijomis ir klaidingomis faktų interpretacijomis, ignoruoja jai prieštaraujančius įrodymus.

## Nuorodos

* Hipotezės kritika (ang.)
* Straipsnis Damn Interesting portale (ang.)
Nasi

**Nasi** (*נָשִׂיא* „princas“) – terminas vartotas Izraelio Sanhedrino auksčiausiojo teisėjo titului. Šis titulas buvo sukurtas 191 m. pr. K. Izraelio vyriausiajam teismo teisėjui, vykdžiusiam Izraelyje teisingumą ir tvarką. Žymiausias *Nasi* buvo Judah haNasi, sukūręs Talmudo Mišnos įstatymų knygą. Dabartiniais laikais žodis *Nasi* reiškia prezidentą, demokratiškai išrinktą valstybės vadovą.
Lydymasis

**Lydymasis** – kietos medžiagos virsmas skysta medžiaga. Lydymosi temperatūra priklauso nuo medžiagos ir nuo išorinių veiksnių, tokių kaip slėgis.

**Savitoji lydymosi šiluma** – šilumos kiekis, kurio reikia, norint 1 kilogramą kietos medžiagos išlydyti jo lydymosi temperatūroje. λ (tariama lambda) – savitoji lydymosi šiluma.

**Q = λm** – šilumos kiekis, reikalingas išlydyti bet kurios masės kūną lydymosi temperatūroje.
Jonas Smilgevičius

**Jonas Smilgevičius** (1870 m. vasario 12 d. Šoniuose, Alsėdžių valsčius, Telšių apskritis – 1942 m. rugsėjo 27 d. Kaune) – Lietuvos nepriklausomybės akto signataras, agronomas, ekonomistas, bankininkas, įvairių akcinių bendrovių steigėjas ir dalininkas, visuomenės veikėjas.

## Biografija
Iki 1893 m. mokėsi Mintaujos ir Liepojos gimnazijose. Vienerius metus studijavo ekonomiką Karaliaučiaus universitete, vėliau perėjo į Berlyno universitetą, kurį baigė 1899 m.

Trejus metus dėstė Peterburgo žemės ūkio mokykloje. Rūpinosi žemės ūkio naujovių populiarinimu lietuvių visuomenėje. Vadovavo Nobelio prekybos įmonių filialui Varšuvoje. Įsigijo Užvenčio (dab. Kelmės raj.) dvarą, kuriame užveisė pieninių galvijų bandą, užsėjo tabako plantaciją, įrengė modernų vandens malūną, lentpjūvę, plytinę.

Vienas Lietuvių konferencijos Vilniuje (1917 m.) organizatorių ir dalyvių, išrinktas į Lietuvos Tarybą. 1918 m. vasario 16 d. kartu su kitais Tarybos nariais pasirašė nepriklausomos Lietuvos valstybės atkūrimo aktą.

1925 m. išrinktas Lietuvos banko tarybos nariu. Lietuvos kredito banko (1921 m.) steigėjas.

Vienas pagrindinių akcinių bendrovių „Nemunas“, „Dubysa“, „Miškas“, „Neris“, „Sidabrinė lapė“ steigėjų ir akcininkų, „Vilijos“ bendrovės Vilniuje (1911 m.) kūrėjas.

Bendradarbiavo „Varpe“, „Vienybėje Lietuvninkų“, „Vilniaus žiniose“, pasirašinėdamas savo pavarde ir slapyvardžiais. Knygelės „Pienininkystė Lietuvos ūkininkams“ (1895 m.) autorius.

Mirė 1942 m. rugsėjo 27 d. Kaune. Buvo palaidotas Užvenčio kapinių koplyčios rūsyje, 1996 m. perlaidotas kapinėse šalia koplyčios (u. k. ).

## Šaltiniai

## Nuorodos
* Biografija;
* Trumpa biografija.
* Jonas SMILGEVIČIUS (1870–1942) | lrs.lt
Eurovizijos dainų konkursas 1958

**1958 m. Eurovizijos dainų konkursas** – trečiasis Eurovizijos dainų konkursas, vykęs 1958 m. kovo 12 d. Hilversume (Nyderlandai). Konkurso nugalėtoju tapo Prancūzijos atstovas André Claveau su daina „Dors, mon amour“.

## Dalyvaujančios šalys

Švedija, kuri vėliau tapo viena sėkmingiausių konkurse, debiutavo šiais metais. Jungtinė Karalystė nusprendė pasitraukti iš konkurso.

Pasibaigus konkursui, Italijos atstovo Domenico Modugno daina „Nel Blu Dipinto Di Blu“ (labiau žinoma kaip „Volare“) tapo pasauliniu hitu. Per pirmuosius Grammy apdovanojimus, kurie vyko 1959 m. gegužės 4 d. Holivudo „Beverly Hilton“ viešbutyje, „Nel Blu Dipinto Di Blu“ gavo du apdovanojimus – metų dainos ir metų plokštelės. Kūrinys taip pat pasiekė 1 vietą *US-American Billboard Charts*, todėl jis laikomas iki šiol viena iš sėkmingiausių „Eurovizijos“ dainų konkurso istorijoje. Daina taip pat buvo išrinkta antru geriausiu Eurovizijos kūriniu 2005 m. vykusiame Eurovizijos jubiliejiniame koncerte „Congratulations“.

## Rezultatai

## Balsavimų lentelė

Kiekvienai šaliai atstovavo 10 žiuri narių, kiekvienas balsuoja už labiausiai patikusią dainą ir kiekvienai skiria 1 tašką.

## Tarptautinės transliacijos ir balsavimai

### Balsavimo eilė ir delegatai

#  – Mäni Weber
#  – ?
# - Claudia Doren
#  – Paule Herreman
#  – ?
#  – Roland Eiworth
#  – ?
#  – Claude Darget
#  – Piet te Nuyl
#  – Fulvia Colombo

### Komentatoriai

*  – Peter Alexander (ORF)
*  – Arlette Vincent (INR), Nand Baert (NIR)
*  – Gunnar Hansen (Statsradiofonien TV)
*  – Bianca Maria Piccinino (Programma Nazionale)
*  – Peter Haigh (BBC Television Service), Tom Sloan (BBC Light Programme)
*  – Jacques Navadic (Télé-Luxembourg)
*  – Siebe van der Zee (NTS)
*  – Pierre Tchernia (RTF)
*  – Jan Gabrielsson (Sveriges Radio-TV)
*  – Theodor Haller (TV DRS), Georges Hardy (TSR)
*  – Wolf Mittler (Deutsches Fernsehen)

## Nuorodos
* Oficiali Eurovizijos svetainė
Mėlenis

**Mėlenis**, **mėlynūnis** (*Myrtillocactus*) – kaktusinių (*Cactaceae*) šeimos augalų gentis. Auga nuo Meksikos iki Gvatemalos.

Gentyje dvi rūšys, iš jų geriausiai žinoma – briaunotasis mėlenis (*Myrtillocactus geometrizans*).
Drūtenis

**Drūtenis**, sin. *riebuolis* (*Pachycereus*) – kaktusinių (*Cactaceae*) šeimos augalų gentis, kuriai priklauso 5-15 m aukščio krūmų ar mažų medžių pavidalo kaktusai. Stiebas – iki 1 storio. Auga Meksikoje, JAV pietuose (Arizonoje).

Gentyje yra apie 12 rūšių:
* *[[Pachycereus gatesii]]*
* *[[Pachycereus gaumeri]]*
* *[[Pachycereus grandis]]*
* *[[Pachycereus hollianus]]*
* Kraštuotasis drūtenis (*Pachycereus marginatus*)
* Tikrasis drūtenis (*Pachycereus militaris*)
* Vėduoklinis drūtenis (*Pachycereus pectin-aboriginum*)
* Geltonuogis drūtenis (*Pachycereus pringlei*)
* Blyškusis drūtenis (*Pachycereus schottii*)
* Vėberio drūtenis (*Pachycereus weberi*)
Kuolenis

**Kuolenis** (*Stenocereus*) – kaktusinių (*Cactaceae*) šeimos augalų gentis, kuriai priklauso koloniškos išvaidzos, medžius primenantys kaktusai. Auga Kalifornijos pusiasalyje, Meksikoje, Kosta Rikoje ir Venesueloje.

Rūšys:
**[[Stenocereus alamosensis]]* 
**[[Stenocereus aragonii]]* 
**[[Stenocereus beneckei]]* 
**[[Stenocereus eruca]]* 
*Paprastasis kuolenis (*Stenocereus fricii*)
*Pilkšvasis kuolenis (*Stenocereus griseus*) 
*Nuodingasis kuolenis (*Stenocereus gummosus*) 
**[[Stenocereus hollianus]]* 
**[[Stenocereus montanus]]* 
**[[Stenocereus pruinosus]]* 
*Puikusis kuolenis (*Stenocereus queretaroensis*) 
*Žvaigždėtasis kuolenis (*Stenocereus stellatus*) 
*Saldžiavaisis kuolenis (*Stenocereus thurberi*)
Saladas

**Saladas** ( 'sūrioji upė') arba ***Šiaurės Saladas*** () – upė centrinėje šiaurės Argentinoje; Paranos dešinysis intakas.

Prasideda **Kalčaki** (*río Calchaquí*) pavadinimu Anduose, Saltos provincijoje, netoli Kačio, Nevado de Akajaus kalno papėdėje. Teka į pietus Kalčakių slėniu. Po santakos su Santa Marija suka šiaurėn ir vadinama **Končasu** arba **Gvačipasu** (*Río Guachipas* ir *Río de las Conchas*). Už Kabra Koralio užtvankos teka į rytus ir vadinama **Pasache** (*Río Pasaje*). Už El Tunalio užtvankos suka į pietryčius ir įgauna **Churamento** (*Río Juramento*) pavadinimą. Teka Santjago del Estero provincija, Čako ir pampų lygumomis, kur vadinama Saladu. Vaga daugelyje vietų sausuoju metų laiku išdžiūsta. Skaidosi į pratakas, sudaro pelkes ir ežerėlius. Kanalu upė sujungta su Dulse, taip pat atsišakoja drėkinamieji Dijoso ir Patrijos kanalai. Žemupyje upė teka Santa Fė provincija,. Šioje dalyje visus metus vandeninga, dažnai smarkiai patvinsta. Įteka į Paraną ties Santa Fė miestu.

Didžiausias intakas – Horkonesas (dešinysis).

Debitas aukštupyje – 40 m³/s, žiotyse – 15 m³/s. Liūčių sezonu (lapkritį–kovą) upė patvinsta ir laivuojama; ties Santa Fė laivuojama ištisus metus. Sausros metu (balandį–rugsėjį) kartais išdžiūsta ir tampa druskingų ežerų ir pelkių sistema. Aukštupyje patvenkta (Kabra Koralio, El Tunalio, Los Figeroa užtvankos).

Pagrindinės gyvevietės prie upės: Kačis, Molinosas, San Karlosas (prie Kalčaki), Gvačipasas (prie Končaso), Lumbrerasas (prie Pasachės), Choakin V. Gonsalesas, El Kebračalis (prie Churamento), Sunčo Koralis, Anjatuja, Tostadas, Rekreo, Santa Fė (prie Salado).


San Carlos, Salta 1994 03.jpg|Salado ištaka – Kalčaki upė
146-Rio Las Conchas en Alemanía.jpg|Salado aukštupiui priklausanti Končaso upė
Crecida en La Republica del Salado, Rio Salado casa de Martin Gimenes - panoramio.jpg|Ištvinęs Salado žemupys San Chusto apylinkėse


## Šaltiniai
Karkaranja

**Karkaranja** () – upė Argentinoje, Kordobos ir Santa Fė provincijose, Paranos dešinysis intakas. Susidaro netoli Inrivilio miestelio susiliejus Tersero ir Saladiljo (Kuarto pratąsa) upėms. Teka į rytus per pampas, įteka į Paraną ties Gaboto miesteliu. Krantai iki 20 m aukščio. Sudaro nedidelius slenksčius.

Svarbiausi intakai: Tortugasas, Kanjada de Gomesas (kairieji), Kanjada Santa Lusija (dešinysis).

Prie Karakaranjos ir Paranos santakos 1527 m. Sebastianas Kabotas įkūrė pirmąjį europiečių fortą Argentinoje – *Sancti Spiritus*.

## Šaltiniai
Hipochondrija

**Hipochondrija** ( – 'esantis po krūtinkauliu') – pernelyg didelis susirūpinimas sveikata, ligų ieškojimas jų net nesant.

Asmuo, kuriam būdinga hipochondrija, skundžiasi įvairiais simptomais (pvz., širdies plakimu, padidėjusiu prakaitavimu, stuburo, sąnarių skausmais), tačiau atliekant pakartotinius medicinos tyrimus jų priežasties rasti nepavyksta; nepaisant to, asmuo vis tiek dažnai lankosi pas gydytojus, kuriems nepavyksta įtikinti, kad jis fizinių sveikatos problemų neturi, nepaiso jų patarimų. Pasitaiko, kad asmenį vargina įsitikinimas, kad jis serga mirtina liga. Jei patiriama priepuolių, sergantysis dar labiau baiminasi mirties.

Hipochondrija tiek pat dažnai pasitaiko ir vyrams, ir moterims. Ją gydant, pasitelkiama psichoterapija, psichotropiniai vaistai.

## Išnašos
Bhopalas

**Bhopalas** () – pramoninis miestas vidurio Indijoje, Madja Pradešo valstijos sostinė. 1,60 mln. gyventojų (2005). Didelis geležinkelio mazgas. Gerai išvystyta sunkioji elektros pramonė, taip pat chemijos, medvilnės, maisto, mašinų pramonė. Yra universitetas.

1984 m. gruodžio mėnesį JAV priklausančioje pesticidų gamykloje įvyko kenksmingų dujų nuotėkis, dėl kurio įvyko didžiausia pasaulyje pramoninė katastrofa – žuvo apie 2500 žmonių, tūkstančiai patyrė įvairaus laipsnio apsinuodijimus.

## Pavadinimo kilmė

Manoma, kad miesto vardas kilęs nuo XI a. jį įkūrusio radžos *Bhoja*, kuris čia taip pat įrengė dirbtinius vandens telkinius.
Ugnies rijimas

**Ugnies rijimas** – senas tradicinis cirko ar gatvės artistų numeris. Atlikėjas dedasi degančius daiktus į burną ir taip juos užgesina. Taip pat dažnos variacijos yra ugnies burnoje sulaikymas ir vėliau ja kitų daiktų uždegimas.

Ugnies rijimas buvo įprasta tarp fakyrų.

Priešingai populiariam įsitikinimui, tame nėra jokių slaptų „akies apgaulių“, jokių ypatingų techninių priemonių, o naudojama ugnis nėra kažkokia ypatinga „šalta“ ugnies versija. Burnoje atlikėjas taip pat neturi jokių ypatingų medžiagų, tačiau svarbią reikšmę turi seilės. Visas efektas pasiekiamas tik specialių treniruočių, atsparumo skausmui vystymo ir kai kurių fizikos dėsnių išmanymu.

Tai yra labai pavojingas numeris ir atliekamas tik specialų pasirengimą turinčių profesionalų.
Balducci levitacija

**Balducci levitacija** – levitacijos iliuzija, kurią pirmasis aprašė Ed Balducci. Išradėjas nėra žinomas. Šis jokio išankstinio pasiruošimo nereikalaujantis triukas dažnai naudojamas iliuzionistų, kaip kad David Blaine, Paul Harris ir kitų.

## Efektas

Atlikėjas stovi maždaug 45 laipsnių kampu į žiūrovus. Jis pakyla per keliolika centimetrų nuo žemės ir iškabo ore keliolika sekundžių (nors gali būti ir ilgiau). Tada atlikėjas vėl nusileidžia ant žemės.

## Atlikimas
Iliuzionistas pasistiebia ant vienos pėdos pirštų, kitą pėdą laikydamas horizontaliai, lygiagrečiai pagrindui taip, kad ji užstotų pirmąją. Pirmosios matomas tik kulnas, todėl žiūrovams susidaro iliuzija, kad abi pėdos yra laikomos horizontaliai, o tarp jų ir žemės nieko nėra, t. y. atlikėjas levituoja.
Džabalpuras

**Džabalpuras** () – miestas vidurio Indijoje, Madja Pradešo valstijoje, prie Narbados upės. 1,03 mln. gyventojų (2005). Išvystyta tekstilės, keramikos, medienos ir metalo apdirbimo pramonė.

## Pavadinimo kilmė

Manoma, kad miesto vardas yra arabiškos kilmės, kadangi *Jabal* reiškia kalną. Tai patvirtina ir gausūs arabų antkapiai Džabalpuro kapinėse. Kita versija teigia, kad šiose vietose gyvenęs išminčius Džabalis (*Jabali*). Priesaga *-pur* (*-pura*) indų kalbose reiškia miestą, apgyvendintą vietovę.
Džaipuras

**Džaipuras** () – miestas šiaurės vakarinėje Indijoje, Radžastano valstijos sostinė. 2,71 mln. gyventojų (2005). Išvystyta medvilnės, stiklo, keramikos, elektrotechnikos pramonė. Tvirtos amatų tradicijos (juvelyriniai gaminiai, dramblio kaulo ir akmens raižyba). Yra universitetas.

Mieste išlikęs XVIII a. rūmų kompleksas su sodais, baseinais, *Chandra Mahal* ir *Hawa Mahal* („Vėjų rūmai“) rūmais, *Jantar Mantar* observatorija, *Nahaar Garh* tvirtovė, daug šventyklų.

Į pietus nuo miesto išlikęs UNESCO pasaulio paveldo objektas – Amero rūmai.

## Istorija

Džaipurą 1728 m. įkūrė maharadža Amero valdovas *Sawai Jai Singh II*.
Faridabadas

**Faridabadas** (, ) – miestas šiaurinėje Indijoje, Harjanos valstijos pietuose. 1,28 mln. gyventojų (2005). Išsidėstęs 30 km į pietus nuo Delio (kartais laikomas jo priemiesčiu), Pandžabo (*Punjab*) lygumų pietryčiuose, 15 km į rytus nuo miesto teka Jamuna (*Yamuna*). Mieste išvystyta metalo, stiklo, plastmasės, avalynės pramonė.

Faridabado rytiniame pakraštyje yra Agros kanalas, naudojamas drėkinimui. Tai svarbus vandens šaltinis miesto apylinkėse, kur vyrauja žemės ūkis – auginami kviečiai, daržovės, medvilnė, cukranendrės. Miestas taip pat yra svarbus prekybos žemės ūkio produkcija centras. Yra geležinkelis, pagrindinė šalies autostrada, artimiausias oro uostas – Delyje.

## Istorija

Faridabadą 1607 m. įkūrė šeichas Faridas, mogolų imperijos iždininkas. Miestu tapo 1867 m., valdant britams.
Gaziabadas

**Gaziabadas** (, ) – miestas šiaurės vidurio Indijoje, Utar Pradešo valstijoje. 1,20 mln. gyventojų (2005). Išsidėstęs prie Hindano (*Hindan*) upės – Jamunos intako, apie 20 km nuo Delio centro. Faktiškai tai Delio priemiestis, todėl čia stipriai išvystytas pramonės sektorius – gaminamos mašinos, elektriniai prietaisai, dažai, dviračiai, žibintai, tekstilės gaminiai. Maisto pramonė (daržovės, aliejus ir kt.), metalo apdirbimas, poligrafija.

Miesto apylinkėse dėl drėkinimo sistemų labai išaugo žemės ūkio sektorius, kurio produkcija išvežiojama po visą šalį – yra geležinkelis, praeina nacionalinė autostrada, o Delyje yra oro uostas.

Mieste yra 3 kolegijos, priklausančios Meratho unviersitetui. Gražiausi statiniai – *Dudheswer Nath* ir *Devi Durga* hinduistų šventyklos.

## Istorija

Miestą 1740 metais įkūrė *Ghazi – ud – din*, savo garbei jį pavadinęs *Ghaziuddinnagar* – vėliau šis pavadinimas redukavosi iki Gaziabado. 1857–1859 m. vyko intensyvios kovos su britų kolonizatoriais (Sipajų sukilimas).
Haidarabadas

**Haidarabadas** (arba **Haiderabadas**) – taip vadinami du milijoniniai miestai Azijoje:

* Indijoje;
* Pakistane.
Haidarabadas (Indija)

**Haidarabadas** (, ) – miestas pietinėje Indijoje, Andhra Pradešo ir Telanganos valstijos sostinė. 9,31 mln. gyventojų (2016). Išsidėstęs prie *Musi* ir *Usi* upių santakos. Svarbus Pietų Indijos ekonomikos ir kultūros centras. Išvystyta mašinų, maisto, lengvoji, chemijos, odos, stiklo pramonė.

Mieste yra universitetas, Indijos verslo mokykla, muziejai (*Salar*, *Jant* ir kt.), miesto triumfo vartai *Charminar* (XVI a.), *Makkah Masjid* mečetė (XVII a.).

## Istorija

Miestas įkurtas 1590 metais.

2023 m. vasario 26 d. mieste atidarytas Lietuvos garbės konsulatas.

## Šaltiniai

## Nuorodos
* http://www.indiaonlinepages.com/population/hyderabad-population.html
Haura

**Haura** ( arba *Haora*) – miestas Indijos rytinėje dalyje, Vakarų Bengalijos valstijoje, faktiškai Kolkatos priemiestis. 1,03 mln. gyventojų (2005). Išsidėsčiusi vakariniame Huglio (*Hoogli*) upės krante. Su Kolkata jungia trys tiltai. Mieste klesti amatai (brangakmenių, audimo ir kt.), yra seniausias Indijoje botanikos sodas.

## Istorija

Britų Indijos kompanijos Bengalijos taryba 1713 m. nusprendė nuomotis 5 kaimus iš šacho *Farroq* (Aurangzebo anūko). Haura tarp šių kaimų buvo didžiausia, todėl 1714 m. kompanija visą nuomojamą teritoriją pavadino Haura.
Indauras

**Indauras** (, ) – miestas vidurio vakarų Indijoje, Madhja Pradešo valstijoje (didžiausias jos miestas). Indauras įsikūręs Dekano plokščiakalnio šiaurės vakaruose, Vindhjos kalnuose. Svarbus susisiekimo centras – geležinkelio, oro linijų (yra oro uostas, praeina Mumbajaus–Delio plentas). Išvystyta medvilnės, metalo, baldų, chemijos pramonė, yra universitetas, teatras, muziejai, kinoteatrai.

Miesto apylinkėse auginama medvilnė, kukurūzai, rapsai, kviečiai.

Veikia 1946 m. įsteigtas universitetas, aukštosios medicinos, prekybos mokyklos, muziejus.

## Pavadinimo kilmė

Miestui vardas kildinamas nuo Indros šventyklos (Indrešvaro).

## Istorija
Miestas įkurtas 1715 m., priklausė marathų dinastijai Holkarams. 1732 m. tapo britams pavaldžios Indauro valstybės sostine.

## Šaltiniai
Didysis Rosarijas

**Didysis Rosarijas** () – miestų konurbacija Argentinoje, Santa Fė provincijoje, susidariusi apie Rosarijo miestą. Apima teritoriją maždaug 20–30 km aplink Rosarijo centrą. Nusidriekusi palei Paraną, nuo Galveso pietuose iki San Martino šiaurėje. Pradėjo vystytis įkūrus uostą prie Paranos upės. 1,429 mln. gyventojų (2022 m.). Tai trečia pagal dydį aglomeracija šalyje (po Buenos Airių ir Kordobos). 78 % aglomeracijos gyventojų gyvena Rosarijuje.

Sudaro šie miestai:
* Rosarijas – 1030,0 tūkst. gyv. (2022 m.)
* Vilja Gobernador Galvesas – 92,1
* San Lorensas – 50,7
* Granadero Baigorija – 44,0
* Funesas – 38,1
* Peresas – 32,0
* Kapitan Bermudesas – 30,5
* Roldanas – 30,4
* Frai Luis Beltranas – 18,4
* Puerto Cheneral San Martinas – 17,9
* Pueblo Ester – 20,5

## Šaltiniai
Kaljanas (miestas)

: *Šis straipsnis yra apie miestą Indijoje. Apie rūkymo priemonę žr. [[vandens pypkė]]*.

**Kaljanas** () – miestas vakarų Indijoje, Maharaštros valstijoje, prie Mumbajaus (kartais laikomas jo priemiesčiu). 1,26 mln. gyventojų (2005). Išsidėstęs prie *Ulhas* upės žiočių Arabijos jūron, 48 km į šiaurės rytus nuo Mumbajaus.

Miesto plėtrą stipriai paskatino Mumbajaus miesto perkrovimas, čia įsikūrė daug pramonės įmonių. Didžiausias pramonės kompleksas yra rytinėje miesto dalyje – čia gaminami dažai, chemikalai, elektros prietaisai ir įranga. Su Mumbajumi susisiekia geležinkelio linija.

Mieste daug senovės pastatų griuvėsių.

## Istorija

Tai senas uostas, žinomas dar nuo Guptos dinastijos laikų (320–550 m.). XVI a. jį valdė musulmonai, vėliau – mogolų imperatorius Šahdžahanas, kuris XVII a. viduryje pastatė tvirtovę. XIX a. viduryje užvaldė britai.
Viekšnių gimnazija

**Viekšnių gimnazija** – dieninė, savarankiško mokymosi bendrojo lavinimo mokykla Mažeikių rajone, Viekšniuose, J. Basanavičiaus g. 1, vykdanti pagrindinio, vidurinio ir papildomo ugdymo programas. Įstaigos kodas 190448495. Iki 2007 m. vasario 1 d. Viekšnių vidurinė mokykla.

## Istorija

1636 metais Viekšniuose įkuriama parapijinė mokykla, kuri po paskutiniojo Lietuvos – Lenkijos padalijimo uždaryta. 1865 m. Įstegta pradinė mokykla dėstomaja rusų kalba. 1911 m. Knabiko namuose (dab. Biržiškų g. Nr. 7) atidaroma keturklasė rusiškoji mokykla, 1916 m. joje pradeda mokyti lietuviškai. 1917 m. pamokinis darbas nutrūko.
1919 m. Lietuvai atgavus suverenumą, mokykla pradeda nenutrūkstamą pedagoginę veiklą dėstomąja lietuvių kalba. Veikė 4 klasės. 1922 m. greta provoslavų cerkvės iškirstas žemės sklypas tipinei keturklasei mokyklai statyti ir 1925 m. joje jau vyko pedagoginė veikla. Iki 1936 m. mokykla buvo vadinama Viekšnių vidurine mokykla, vėliau – Viekšnių valstybinė progimnazija. 1940 metais mokykla reorganizuojama į vidurinę, 1941 metais iš vidurinės mokykla tapo progimnazija, o jau po metų ji tampa gimnazija.

1950 metais Viekšnių gimnazija sujungiama su pradine mokykla ir pavadinama Viekšnių vidurinė mokykla.
2007 m. pradžioje Švietimo ir mokslo ministerijos vidurinio ugdymo programos akreditacijos komisija, dalyvaujant vertinimo komisijos pirmininkei R. Pocienei bei direktoriui R. Griciui nutarė Viekšnių vidurinės mokyklos programą akredituoti, t. y. pritarė, kad mokykla taptų gimnazija.

## Direktoriai

* 1995 m. Rimantas Gricius.

## Žymūs mokytojai

* Birutė Raudonienė, direktoriaus pavaduotoja;
* Algirdas Žalys, direktoriaus pavaduotojas ūkiui;
* Emilija Plastinina, direktoriaus pavaduotoja;
* Vida Puškoriutė, direktoriaus pavaduotoja;
* Paulius Auryla, tikybos vyr. mokytojas;
* Neringa Šlaustė, lietuvių kalbos vyr. mokytoja;

## Žymūs mokiniai
* Juozas Erlickas;
* Sigitas Kaktys;
* Jonas Jarutis;

## Nuorodos
* Svetainė
*
Kanpuras

**Kanpuras** ( arba *Cawnpore*, ) – miestas Indijoje, Utar Pradešo valstijoje, prie Gangos upės. Svarbus transporto mazgas ir pramoninis centras derlingame Gangos slėnyje. Per Kanpurą eina Kalkutos–Delio geležinkelis ir plentas, yra oro uostas. Išvystyta tekstilės, lengvoji, metalo, maisto, chemijos, mašinų gamybos pramonė. Prekyba ryžiais, cukranendrėmis. Yra universitetas, technologijos institutas, medicinos kolegija. Kanpuro memorialinė bažnyčia (pastatyta 1875 m.), Šri Radhakrišnos šventykla.

## Istorija

Dabartinio miesto vietoje Prajagos radža Kanti Deo 1207 m. buvo įkūręs *Kohna* gyvenvietę. 1579 m. pirmąkart minimas Kanpuras.

1801 m. Kanpuro tvirtovę užėmė britai ir pavertė vienu savo karinių postų. 1857–59 m. Sipajų sukilimo Šiaurės Indijoje prieš britų valdžią vienas pagrindinių centrų.

## Šaltiniai
Ludhiana

**Ludhiana** – daugiakultūris miestas šiaurės vakarų Indijoje, Pandžabo valstijoje, prie Satledžo (*Sutlej*) upės ir Delio–Amritsaro kelio. 1,55 mln. gyventojų (2005). Tekstilės, metalo, mašinų gamybos pramonė; klesti amatai. Yra žemės ūkio universitetas.
Nacionalinės vėliavos monumentas

**Nacionalinės Vėliavos Monumentas** () yra Argentinos mieste Rosarijuje. Sudaro kompleksas, pastatytas šalia Paranos upės kranto. Inauguruotas 1957 m. birželio 20 d. – Manuelio Belgrano mirties dieną. Žymi 1812 m. vasario 27 d. Manuelio Belgrano sukurtą ir pirmą kartą iškeltą Valstybinę Argentinos vėliavą, priešais dabartinį monumentą esančioje upės saloje.

Kompleksas užima 10 000 m² plotą. Sudaro statiniai iš Andų akmens. Architektai ir skulptoriai: Ángel Guido ir Alejandro Bustillo; José Fioravanti, Alfredo Bigatti ir Eduardo Barnes.

Monumentą sudaro 3 dalys: bokštas (70 m aukščio), Liaudies kiemas (*Patio Cívico*) ir Triumfo propilijus (*Propileo Triunfal*). Po propilijumi yra Amerikos žemyno vėliavų salė. Monumentą supa parkas.

## Nuorodos

* Monumento svetainė
Rosarijas (reikšmės)

**Rosarijas** (; „rožančius“) žymi šias vietoves:
* *Argentinoje*;
** **[[Rosarijas]]** – Santa Fė provincija;
** **[[Rosario de Lerma]]** – Saltos provincija;
** **[[Rosario de la Frontera]]** – Saltos provincija;
** **[[Vilja del Rosarijas]]** – Kordobos provincija;
* *Brazilijoje*;
** **[[Rosarju du Sulis]]** – Riu Grandi du Sulio valstija;
* *Meksikoje*;
** **[[Rosarijas (Sinaloa)|Rosarijas]]** – Sinaloa valstijoje;
* *Venesueloje*;
** **[[La Vilja del Rosarijas]]** – Sulijos valstijoje.
Nacionalinis Rosarijo universitetas

**Nacionalinis Rosarijo Universitetas** (isp. *Universidad Nacional de Rosario; UNR*) – viešasis universitetas, įsikūręs Argentinoje, Santa Fė provincijoje, Rosarijo mieste. Įkurtas 1968 m. Mokosi per 75 tūkst. studentų.

## Fakultetai
* Tiksliųjų mokslų, Inžinerijos ir Tyrimų fakultetas
* Politikos mokslų ir Tarptautinių santykių fakultetas
* Medicinos Mokslų fakultetas
* Biochemijos ir Farmatikos Mokslų fakultetas
* Architektūros ir Dizaino fakultetas
* Teisės fakultetas
* Odontologijos fakultetas
* Žemės Ūkio fakultetas
* Veterinarijos mokslų fakultetas
* Ekonomikos Mokslų ir Statistikos fakultetas
* Psichologijos fakultetas
* Humanitarinių Mokslų ir Menų fakultetas

## Paruošiamosios mokyklos
* Generolo San Martino Aukštasis Politechnikos institutas
* Išvaduotojo Generolo San Martino Aukštasis Prekybos institutas
* Išvaduotojo San Martino Agrotechnikos Mokykla

## Nuorodos
* Oficiali svetainė
* Informacinė svetainė
Kulobas

**Kulobas** () arba **Kuliabas** – miestas pietvakarių Tadžikistane, Chatlono provincijoje, Jachsu upės slėnyje, netoli sienos su Afganistanu. Trečias gal dydį šalies miestas. Medvilnės, metalo apdirbimo, siuvimo, poligrafijos, statybinių medžiagų, aliejaus pramonė. Išplėtotas kilimų audimas, juvelyrinių dirbinių gamyba. Pedagoginis institutas. Muzikinis dramos teatras, kraštotyros muziejus.

## Istorija
Vietovardis kildinamas iš tadžikiškų žodžių *кулоба* 'ežero vanduo' ar *кулоб* 'pelkėta vieta, šlapynė, maurynas'.

Tai vienas seniausių šalies miestų Gisaro slėnyje. Yra išlikę istorinių paminklų, iš kurių svarbiausias – Mir Seid Hamadanio mauzoliejus (XIV-XVII a.). 1934 m. Kulobui suteiktos miesto teisės. Šalia Kulobo esančioje Dangara gyvenvietėje 1952 m. gimė šalies prezidentas Emomalis Rahmonovas.

1955–1992 m. (su pertraukomis) – Kulobo srities centras.

## Architektūra
Išliko XIV–XVII a. Mir Saido Ali Hamadonio mauzoliejus su dvigubu kupolu. Į šiaurės rytus nuo Kulobo yra XII–XIII a. Šachi-Šamūš ir XVII a. – XVIII a. Domulla-Irkan mauzoliejai. Į rytus nuo miesto viduramžių miesto Cholbuko griuvėsiai.

## Sportas
* Ravšan Kulob futbolo klubas,
* Centrinis stadionas. (Talpa 20 000 žiūrovų.)

## Šaltiniai

## Nuorodos
* Oficiali svetainė
Konibodomas

**Konibodomas** (; seniau **Kanibadamas**) – miestas Tadžikistano šiaurėje, Ferganos slėnyje, Sugdo provincijoje, apie 120 km į rytus nuo Chudžando, prie Didžiojo Ferganos kanalo. Per miestą eina Chudžando – Kokando kelias ir geležinkelis. Mašinų gamybos, metalo apdirbimo, medvilnės, maisto pramonė.

## Istorija

Iškilo IX-X a., nors istoriniuose šaltiniuose minimas tik nuo 1463 m. Yra dvi XVI-XVII a. medresės ir tradicine raižyba puoštos mečetės.

## Šaltiniai
Garmas (gyvenvietė)

**Garmas** () – miesto tipo gyvenvietė centriniame Tadžikistane, Rašto slėnyje, prie Surchobo upės. To paties pavadinimo apskrities centras.

XX a. trečiajame dešimtmetyje miestas buvo basmačių (antisovietinio pasipriešinimo Vidurinėje Azijoje) centras. XX a. trečiajame dešimtmetyje pertvarkant sienas Vidurinėje Azijoje buvo sudaryta Garmo sritis ir buvusių Bucharos emyrato provincijų. Pilietinio karo metu (1992 m.) buvo vykdomos miestiečių, sukilusių prieš centrinę valdžią, žudynės.

## Šaltiniai
Vahdatas

**Vahdatas** (; iki 1936 m. ***Jangi Bazaras***, iki 1992 m. ***Ordžonikidzeabadas***, iki 2003 m. ***Kofarnihonas***) – miestas vakarų Tadžikistane, 20 km į rytus nuo Dušanbės, prie Kafirnigano upės ir Dušanbės – Chorogo kelio. Karotegino provincijos centras. Statybinių medžiagų, baldų, medvilnės, metalo apdirbimo, maisto pramonė.

## Istorija
Miesto statusą turi nuo 1965 m.

## Šaltiniai
Isfara

**Isfara** (, ) – miestas Tadžikistano šiaurėje, Ferganos slėnyje, Sugdo provincijoje, apie 20 km į pietvakarius nuo Kanibadamo, prie Isfaros upės. Metalurgijos, metalo apdirbimo, chemijos, maisto pramonė. Veikia krašto muziejus.

## Istorija

Isfara – vienas seniausių Vidurinės Azijos miestų. Senovėje minimas kaip Asbara. Pirmą kartą minimas X a. XVI a. pastatytos mečetės, medresos. XVII a. Isfara tapo pavaldi Kokando chanatui. Miesto teisės suteiktos 1952 m.

## Šaltiniai
Kėdainių šviesioji gimnazija

**Kėdainių Šviesioji gimnazija** () – dieninė, savarankiško mokymosi bendrojo lavinimo mokykla Kėdainiuose, Didžioji g. 62, vykdanti vidurinio ugdymo programas. Įstaigos kodas 195092697.

Gimnazijoje dirba 72 darbuotojai, iš jų 48 mokytojai. Ugdomąją veiklą organizuoja 3 mokytojai ekspertai, 29 mokytojai metodininkai, dirba vienas mokslų daktaras ir 7 magistrai.

## Istorija

Kėdainių licėjus įkurtas 1625 m. Kristupo Radvilos iniciatyva ir lėšomis, gimnazijos vardą įgijo 1649 m. Lotyniškai buvo vadinama *Lyceum Caiodunense*, *Collegium Caiodunense* arba *Gymnasium Illustre*. Buvo pavaldi Lietuvos evangelikų reformatų sinodui. 1651 m. įsteigta spaustuvė, kurioje spausdintos ir lietuviškos knygos.

Gimnazijoje dėstė garsūs mokslininkai - pedagogas ir filosofas Adomas Rasijus (apie 1575-1627/1628), gydytojas, karo inžinierius ir filosofas Adomas Freitagas (1608-1650). Gimnazijoje buvo dėstoma lotynų kalba, taikomi pažangūs mokymo metodai, o mokiniai mokėsi iš garsaus čekų pedagogo ir filosofo Jano Amoso Komenskio vadovėlio.

Dėl karų protarpiais neveikė. 1824 m. uždaryta carinės valdžios. Joje veikė mokykla. 1858–1864 m. vėl turėjo gimnazijos statusą. Pradžioje išlaikė didikai Radvilos, vėliau – evangelikai reformatai. Buvo dėstomos lenkų, lotynų, hebrajų, prancūzų, vokiečių, graikų ir lietuvių kalbos.

1922 m. atkurta Kėdainių gimnazija. 1946 m. mokykla pavadinta Kėdainių 1-ąja vidurine mokykla. 1965 m. mokykla persikelia į naujas patalpas. 1971 m. pradedama sustiprintai dėstyti matematika, o 1976 m. anglų kalba. 1981 m. mokyklai suteiktas Juozo Paukštelio vardas.

1993 m. sudaryta iniciatyvinė grupė gimnazijai atkurti. 1994–1995 mokslo metais atidaromos humanitarinio ir realinio profilio klasės. 1997 m. Juozo Paukštelio vidurinei mokyklai suteiktas gimnazijos statusas. 2002 m. rugsėjo 1 d. sujungta Kėdainių pradinė mokykla ir Kėdainių Juozo Paukštelio gimnazijos bendrojo lavinimo skyrius, įsteigta Kėdainių Juozo Paukštelio pagrindinė mokykla ir atskirta gimnazija, kuri persikėlė į restauruotas senosios gimnazijos patalpas, jai suteiktas Šviesiosios gimnazijos vardas.

## Direktoriai
* 1924–1929 m. Gasparas Geliava;
* 1929–1932 m. Jurgis Elisonas;
* 1932–1933 m. Jonas Kartanas;
* 1933–1935 m. Juozas Avižonis;
* 1935–1940 m. Antanas Tylenis;
* nuo 2002 m. Violeta Liutkienė.

## Literatūra
* Kėdainių gimnazijos istorija, 1925–1950 (sud. Valentina Vaitkevičienė). – Kėdainiai: Spaudvita, 2007. – 136 p.: iliustr. – ISBN 978-9955-637-33-2

## Šaltiniai

## Nuorodos
* Svetainė
* Gimnazijos tinklaraštis
Štreimelis

**Štreimelis** () – kailinė kepurė, kurią dėvi haredinio judaizmo judėjai, dažniausiai hasidinio judėjimo vyrai per šabą ir kitas judėjų šventes. Izraelyje štreimelį berniukai gali dėvėti tik po vestuvių.

Ši kepurė gaminama iš reto (dažniausiai sabalo) kailio ir yra brangiausia hasidų aprangos dalis. Dažnai štreimelį jaunikiui dovanoja nuotakos tėvas. Vis dėlto teigiama, kad štreimelis tėra tradicinis prabangos atributas ir neturi jokios specialios religinės reikšmės.

## Šaltiniai
Paper Monsters

**Paper Monsters** – debiutinis britų grupės Depeche Mode vokalisto David Gahan studijinis albumas.

## Apie albumą
Albumas pasirodė 2003 m. birželio 2 d. Albume 10 dainų. Pirmasis singlas, pristatęs albumą – *Dirty Sticky Floors*. Po jo buvo išleisti dar du singlai – *I Need You* ir *Bottle Living / Hold On*.

## Dainos

### Albumo dainos
# „Dirty Sticky Floors“ – 3:34
# „Hold On“ – 4:17
# „A Little Piece“ – 5:11
# „Bottle Living“ – 3:33
# „Black and Blue Again“ – 5:43
# „Stay“ – 4:19
# „I Need You“ – 4:45
# „Bitter Apple“ – 6:00
# „Hidden Houses“ – 5:02
# „Goodbye“ – 5:54

### Singlai
# „Dirty Sticky Floors“
# „I Need You“
# „Bottle Living“ / „Hold On“

## Kita informacija
* Buvo išleistas koncertinio turo DVD – *Live Monsters“*
* Naujausiame Depeche Mode albume Playing The Angel D. Gahan taip pat prisidėjo prie muzikos bei žodžių rašymo. Jo „sąskaitoje“ – trys dainos.

## Nuorodos
* Dave Gahan dot com
* Depeche Mode dot com
* Albumo informacija 
* Depeche Mode LT
Eugenijus Palavinskas

**Eugenijus Palavinskas** (g. 1951 m. spalio 28 d. Puože, Kupiškio rajonas) – architektas, Lietuvos ir Alytaus rajono politinis bei visuomenės veikėjas.

## Biografija

1970 m. baigė Alizavos vidurinę mokyklą, 1977 m. – Vilniaus inžinerinį statybos institutą, įgijo architekto specialybę.

1977–1980 m. Komunalinio ūkio projektavimo instituto Druskininkų skyriaus vyresnysis architektas. 1980–1981 m. Alytaus miesto vyriausiasis dailininkas. 1982–1987 m. Komunalinio ūkio projektavimo instituto Druskininkų skyriaus grupės vadovas. 1987–2001 m. Druskininkų savivaldybės administracijos skyriaus vedėjas – Druskininkų vyriausiasis architektas.

2001 m. Lietuvos Respublikos aplinkos ministerijos viceministras. 2001–2003 m. UAB „Ligaja“ direktorius plėtrai. 2003–2006 m. UAB „Alytaus planas“ projekto vadovas. 2006–2009 m. Alytaus apskrities viršininkas. 2009–2017 m. viešosios įstaigos „Alytaus regiono plėtros agentūra“, „Plėtros projektų agentūra“ direktorius. UAB „Alkesta“ generalinio direktoriaus pavaduotojas. 

2002–2006 m. Druskininkų savivaldybės tarybos narys.

Architektų sąjungos narys, periodiškai revizijos komisijos pirmininkas, recenzentas, konkursų žiuri narys. Atestuotas teritorijų detaliojo plano, statinio projekto, autorinės ir techninės priežiūros vadovas būsto, viešosios paskirties, gamybos ir ūkinės veiklos statinių grupėms.

## Nuorodos
* 2008 m. Lietuvos Respublikos Seimo rinkimai

## Šaltiniai
INRI

**INRI** – sutrumpinta lotyniška frazė *„Iēsus Nazarēnus, Rex Iūdaeōrum“* reiškianti „Jėzus Nazarietis Žydų Karalius“. Hebrajiškai ישוע הנצרי ומלך היהודים (Ješua` HaNotsri U'Melech HaJehudim).

Randamas Evangelijose pagal Matą 27:37, Morkų 15:26, Luką 23:38 ir Joną 19:19. 

Santrumpa dažnai vaizduojama Jėzaus nukryžiavimą simbolizuojančiuose kryžiuose.

Pagal Evangelijų pasakojimą, šį užrašą valdytojas Poncijus Pilotas liepė užrašyti ant lentelės ir prikalti prie kryžiaus virš nukryžiuotojo Jėzaus Kristaus. Šis jo sprendimas labai nepatiko tuometinei žydų religinei bendruomenei ir jie reikalavo, kad užrašas būtų pakeistas į "jis skelbėsi žydų karaliumi", tačiau valdytojas savo sprendimo nepakeitė.


Image:INRI Großhaslach1.JPG|
Image:St. Maria (Großhaslach), Vortragekreuz 2.jpg
Image:Santo Cristo de Sayetas. Ayerbe.jpg
Image:Ginther Currus Israel Frontispiz.jpg
Alfonsas Macaitis

**Alfonsas Macaitis** (g. 1956 m. balandžio 13 d. Viešvilėje, Jurbarko rajonas) – Lietuvos komjaunimo, politinis bei visuomenės veikėjas.

## Biografija
1974 m. baigė Vilkyškių vidurinė mokyklą. 1974–1979 m. studijavo Kauno politechnikos instituto Radijo elektronikos fakultete, įgijo radijo inžinieriaus specialybę.

1979–1981 m. Šiaulių televizorių gamyklos inžinierius technologas, komjaunimo organizacijos sekretorius.

1981–1982 m. LLKJS CK Šiaulių miesto komiteto I sekretorius. 1982–1985 m. VLKJS CK instruktorius, atsakingasis organizatorius. 1985–1986 m. LLKJS CK sekretorius, 1986–1990 m. I sekretorius (tarp jų – savarankiškos organizacijos Lietuvos komjaunimo).

1986–1990 m. LSSR AT deputatas.

1990–1995 m. UAB „Fuel Trading Company“ prezidentas, Lietuvos verslo darbdavių konfederacijos Prezidiumo narys. 1995–1997 m. Vilniaus apskrities valdytojas. 2000–2004 m. LR Seimo narys, 2001–2004 m. Aplinkos apsaugos komiteto pirmininkas.

2005–2006 m. LR Aplinkos ministerijos ministro Arūno Kundroto patarėjas. 2006–2010 m. Vilniaus apskrities viršininkas. 2019–2020 m. Seimo nario Broniaus Bradausko padėjėjas.

1981 m. SSKP, 1990 m. LDDP narys, 2000 m. LDDP prezidiumo narys. Nuo 2001 m. Lietuvos socialdemokratų partijos Vilniaus skyriaus narys, LSDP tarybos narys, prezidiumo narys.

Turi dukrą Giedrę ir sūnų Algirdą. Žmona Ramutė (mirė 2005 m.).

## Kritika
2007 m. pagal Atnaujinamo turto programą buvo parduotas Vaiko teisių apsaugos kontrolieriaus įstaigos pastatas Vilniuje, Subačiaus g. Prieštaringomis aplinkybėmis (aukcione dalyvavo tik vienas dalyvis – socialdemokratų rėmėjas akcinė bendrovė „Linas Agro“ ) įstaiga per Turto banką buvo parduota už pradinę 1,7 mln. lt sumą. Pastarosios sumos naujam pastatui statyti neužteko; įstaiga buvo perkelta į A. Macaičiui bendrai priklausiusias patalpas Vilniuje, B. Radvilaitės g. 1 ir nuoma jam asmeniškai mokėta iš valstybės biudžeto.

## Įvertinimas
* 2004 m. Ordino „Už nuopelnus Lietuvai“ Karininko kryžius 

## Šaltiniai

## Nuorodos
* Komjaunuoliškas būdas turėti, 2008-12-08
* Kyšininkavimo byloje apklaustas teisėjas ir buvęs apskrities viršininkas, 2011-03-02
Eurovizijos dainų konkursas 1957

**1957 m. Eurovizijos dainų konkursas** – antrasis Eurovizijos dainų konkursas, vykęs 1957 m. kovo 3 d. Frankfurte prie Maino (Vokietija). Konkurso nugalėtoja tapo Nyderlandų atstovė Corry Brokken su daina „Net als toen“.

## Rezultatai

## Balsavimų lentelė

## Tarptautinės transliacijos ir balsavimai

### Balsavimo eilė ir pranešėjai
#  – Mäni Weber
#  – Svend Pedersen
#  – Claude Darget
#  – Joachim Fuchsberger
#  – Willem Duys
#  – ?
#  – Nunzio Filogamo
#  – David Jacobs
#  – ?
#  – Bert Leysen

### Komentatoriai
*  – *be komentarų* (ORF)
*  – Nic Bal (NIR), Janine Lambotte (INR)
*  – Gunnar Hansen (Statsradiofonien TV)
*  – Bianca Maria Piccinino (Programma Nazionale)
*  – Berkeley Smith (BBC Television Service), Tom Sloan (BBC Light Programme)
*  – Robert Beauvais (Télé-Luxembourg)
*  – Piet te Nuyl (NTS)
*  – Robert Beauvais (RTF)
*  – Nils Linnman (Radiotjänst TV)
*  – Robert Beauvais (TSR)
*  – Wolf Mittler (Deutsches Fernsehen)

## Šaltiniai

## Nuorodos

* Oficiali „Eurovizijos“ svetainė
Counterfeit

**Counterfeit** – debiutinis britų grupės Depeche Mode antrojo vokalisto ir pagrindinio žodžių bei muzikos autoriaus Martin'o L. Gore'o studijinis albumas, išleistas EP pavidalu.

## Apie albumą
Albumas pasirodė 1989 m. birželio 12 d. Albume 6 dainos. Vienintelis singlas, pristatęs albumą – *In a Manner of Speaking*, išleistas tik Prancūzijoje ir Vokietijoje.

## Dainos

### Albumo dainos
# „Compulsion“ – 5:26
# „In a Manner of Speaking“ – 4:19
# „Smile in The Crowd“ – 5:02
# „Gone“ – 3:28
# „Never Turn Your Back on Mother Earth“ – 3:02
# „Motherless Child“ – 2:48

### Singlai
# „In a Manner of Speaking“

## Kita informacija
* Albume perdainuojamos *Joe Crow*, *Tuxedmoon*, *The Durutti Column*, *Comsat Angels* ir *Sparks* dainos, o paskutinioji albumo daina – „Motherless Child“ – tradicinė daina.
* Albumas įrašytas po Depeche Mode albumo Music For The Masses išleidimo bei koncertinių gastrolių.
* Panašiu metu kitas Depeche Mode narys Alan'as Wilder'is išleido savo Recoil projekto albumą *„Hydrology“*.

## Nuorodos
* Martin Gore dot com
* Depeche Mode dot com
* Albumo informacija 
* Depeche Mode LT
Romualdas Vasiliauskas

**Romualdas Vasiliauskas** (g. 1943 m. liepos 8 d. Tauragės rajone, Šidagių kaime) – Lietuvos, Tauragės rajono, Šilalės rajono ir Telšių rajono ūkio, politinis bei visuomenės veikėjas.

## Biografija
1950–1960 m. mokėsi Skaudvilės vidurinėje mokykloje. 1966 m. baigė Vilniaus statybos meistrų dešimtininkų mokyklą. 1974 m. baigė Vilniaus statybos technikumą, įgijo techniko – statybininko specialybę. 1982 m. baigė Lietuvos žemės ūkio akademiją, įgijo žemės ūkio ekonomisto – organizatoriaus specialybę. 1985 m. baigė Leningrado aukštąją partinę mokyklą.

1960 m. Skaudvilės Melioracijos statybos montavimo valdybos darbininkas. 1962 m. Skaudvilės rajono „Raudonosios žvaigždės" kolūkio klubo skaityklos vedėjas. Tais pačiais metais pašauktas į Tarybinę armiją, 1965 m. grįžo. 1966–1967 m. Telšių kilnojamosios mechanizuotos kolonos meistras. 1967–1973 m. Šilalės kilnojamosios mechanizuotos kolonos darbų vykdytojas. 1973–1974 m. Šilalės rajono kooperatyvo pirmininko pavaduotojas. 1974–1980 m. – Šilalės Darbų vykdytojo baro vyriausiasis inžinierius, DVB viršininkas. 1980–1983 m. Šilalės rajono Liaudies deputatų tarybos vykdomojo komiteto pirmininko pavaduotojas – Plano komisijos pirmininkas. 1985 m. – LKP Šilalės rajono Žemės ūkio skyriaus vedėjas. 1985–1988 m. Skuodo rajono Liaudies kontrolės komiteto pirmininkas. 1988–1989 m.- LKP Kelmės rajono komiteto II sekretorius. 1989–1994 m. Tauragės mėsos kombinato direktoriaus pavaduotojas ryšiams su užsieniu. 1994 m. įkūrė savo individualią įmonę, gavęs beveik 3,7 mln. Lt paramą iš Europos Sąjungos SAPARD fondo, pastatė šiuolaikinę mėsos perdirbimo gamyklą. Nuo 2006 m. liepos 27 d. d Telšių apskrities viršininkas.

Buvo TSKP narys, Naujosios Sąjungos (socialliberalai) narys, 2004 m. nuo liberalų demokratų partijos buvo iškeltas kandidatu į Lietuvos Respublikos Seimo narius daugiamandatėje rinkimų apygardoje. 2006 m. gegužės 14 d. steigiamojoje Lietuvos pilietinės demokratijos partijos konferencijoje išrinktas pirmininko pavaduotoju.

2000–2003 m. Šilalės rajono savivaldybės tarybos narys, finansų ir biudžeto komiteto pirmininkas, Šilalės rajono savivaldybės valdybos narys.

Apdovanotas ordino „Už nuopelnus Lietuvai“ medaliu.

Žmona Natalija – Palangos reabilitacinės ligoninės fizioterapijos gydytoja. Dukterys Saulė, Gabija.

## Nuorodos
* 2008 m. Lietuvos Respublikos Seimo rinkimai.

## Išnašos
Rasas Gofmanas

**Rasas Gofmanas** (1960 m. birželio 23 d. Žvyriuose, Jurbarko rajonas – 2014 m. gruodžio 21 d. Nevarėnuose, Telšių rajonas) – Lietuvos ir Telšių rajono savivaldybės politinis bei visuomenės veikėjas.

## Biografija
1978 m. baigė Jurbarko 1-ąją vidurinę mokyklą. 1978–1983 m. studijavo Lietuvos žemės ūkio akademijos Agronomijos fakultete, mokslinis agronomas. 1983–1984 m. Mitkaičių (Telšių raj.) kolūkio vyriausiasis agronomas. 1984–1985 m. LLKJS Telšių rajono komiteto Organizacinio skyriaus vedėjo pavaduotojas žemės ūkio klausimams. 1985–1992 m. Nevarėnų (Telšių raj.) kolūkio pirmininkas.

1992–1995 m. Telšių rajono valdytojo pavaduotojas – žemės ūkio skyriaus vedėjas. 1995–1997 m. Telšių apskrities valdytojas. 1997–1998 m. Lietuvos valstybinio komercinio banko Telšių skyriaus valdytojas. 1998–1999 m. UAB „Žemaitijos keliai“ generalinis direktorius. 2000 m. UAB „Lukoil Baltija servisas“ Šiaulių filialo Telšių degalinės vadovas. 2000–2001 m. Telšių raj. Nevarėnų kaimo ūkininkas. 2001–2004 m. Varnių žemės ūkio mokyklos, Paslaugų verslo ir žemės ūkio mokyklos, VšĮ „Telšių regioninis profesinio mokymo centras“ direktorius. 2004–2006 m. Telšių apskrities viršininkas, 2006–2010 m. apskrities viršininko pavaduotojas. Žemės ūkio kooperatyvo „Lietuviškas pienas“ valdybos narys.

1990 m. Lietuvos demokratinės darbo partijos narys, nuo 2001 m. Lietuvos socialdemokratų partijos Telšių rajono skyriaus narys, 2003 m. pirmininko pavaduotojas.

1990–1992 m. Telšių rajono savivaldybės tarybos deputatas, 2007 m. (mandato atsisakė) ir 2011–2014 m. Telšių rajono savivaldybės tarybos narys.

Lietuvos galvijų veisėjų asociacijos prezidentas. Žmona Rita, vaikai Andrius, Erika, Mantas.

## Šaltiniai
Kazys Lečkauskas

**Kazys Lečkauskas** (g. 1950 m. birželio 3 d. Šiauliuose) – Lietuvos ir Telšių rajono savivaldybės politinis bei visuomenės veikėjas.

## Biografija

1969 m. baigė Šiaulių politechnikumą, įgijo techniko mechaniko kvalifikaciją. 1986 m. baigė Kauno politechnikos institutą ir įgijo inžinieriaus mechaniko specialybę.
1968–1969 m. Šiaulių autotransporto kontoros šaltkalvis. 1969 m. – Šiaulių autotransporto kontoroje pamainos meistras. 1969–1971 m. – tarnavo TSRS kariuomenėje. 1971–1981 m. – Šiaulių autotransporto įmonės pamainos meistras. 1981–1991 m. – Telšių autotransporto įmonės Nr. 3 vyriausiasis inžinierius. 1991–1997 m. – Telšių ATĮ-3, vėliau AB „Žemaitijos transportas“ direktorius. 1997–2000 m. – UAB „Vėtrūnėlė“ direktorius. 2000 m. ir nuo 2011 m. – Telšių miesto seniūnas. 2000–2004 m. Telšių apskrities viršininkas. Nuo 2005 m. Telšių darbo biržos klientų aptarnavimo skyriaus vedėjas, vėliau direktoriaus pavaduotojas, nuo 2010 m. Plungės teritorinės darbo biržos darbo išteklių skyriaus vedėjas.

1999 m. Naujosios sąjungos (socialliberalai) narys, NS Telšių skyriaus pirmininko pavaduotojas.

2002–2003 m. (atsistatydino) ir 2011 m. balandžio – liepos mėn. Telšių rajono savivaldybės tarybos narys.

2019 m. išrinktas mero pavaduotoju.

Ryškėnų kaimo bendruomenės vadovas. Žmona Danutė Montrimaitė, sūnus Mindaugas, duktė Jurgita.

## Šaltiniai
Murgabas (gyvenvietė)

**Murgabas** (, ,  „paukščių upė“) – gyvenvietė Tadžikistano rytuose, Kalnų Badachšane, Pamyre, prie Oksu upės ir Chorogo-Ošo plento (Pamyro trakto) bei jo atšakos į Taškurganą.

Tai aukščiausiai įsikūręs Tadžikistano miestas (sovietmečiu – ir TSRS) – 3500 m virš jūros lygio. Vietinės reikšmės prekybinis centras. Yra keletas karinių dalinių. Beveik pusė miesto gyventojų – tadžikai, kita pusė – kirgizai.

Įkurtas XIX a. pab. kaip Rusijos imperijos karinis postas.


Lenin in Murghab (2) (32383311876).jpg|Lenino paminklas
Murghab west entry.jpg|Vakarinis įvažiavimas
Murghab Market - panoramio.jpg|Murgabo turgus
Children group, Murghab, Tajikistan.JPG|Vaikai iš Murgabo


## Šaltiniai
Murgabas

**Murgabas** (rus.: *Мургаб*; tadž.: *Мурғоб*; pers.: مرغاب; „Paukščių upė“) – keletas geografinių objektų Vidurinėje Azijoje:
* **[[Murgabas (miestas)|Murgabas]]** – miestas Tadžikistane;
* **[[Bartangas|Murgabas]]** – Bartango vidurupio pavadinimas;
* **[[Murgabas (Afganistanas)|Murgabas]]** – miestas Afganistane;
* **[[Murgabas (upė)|Murgabas]]** – upė Afganistane ir Turkmėnistane.
Brutas iš Trojos

**Brutas iš Trojos** (valų kalba **Bryttys**) – pagal Galfridą Monmutietį, buvęs Enėjo proanūkis ir legendinis Britanijos karalius-įkūrėjas.

Po Bruto tėvo Silvijaus nužudymo Italijoje, Brutas su trojėnų grupe išsilaisvino iš graikų vergijos ir tapo šios grupės lyderiu. Kelionėje jis išvydęs viziją, pasak kurios jis turįs įkurti karalystę milžinų apgyvendintoje šalyje. Po daugybės kovų Galijoje su savo bendražygio Korinėjaus pagalba Brutas persikėlė į Britaniją, kur nugalėjo saloje gyvenusius milžinus.
Partenofilija

**Partenofilija** ( 'skaisti mergina' +  'meilė') – lytinis nukrypimas, kuomet vyro lytinis interesas susijęs visų pirma su naujomis, nekaltomis merginomis ar moterimis, savotišku jų „užkariavimu“. Tokie vyrai ieško naujų merginų ar moterų, jie gali būti labai dėmesingi. Tačiau prasidėjus lytiniams santykiams (atėmus nekaltybę) tokie vyrai santykius su moterimi visiškai nutraukia ir ieško naujos „aukos“.

## Šaltiniai
Atsargioji sueitis

**Atsargioji sueitis** (; arba ***Karecos metodas***) – ypatingas sueities būdas, kai vyro varpa įstumiama makštin, tačiau frikciniai judesiai neatliekami, o partneriai nesiekia fiziologinio orgazmo. Šis metodas minimas senovės indų šaltiniuose, kurių įsitikinimu tai intymi ir rami poza, sudaranti prielaidas ypač giliems dvasiniams ryšiams tarp partnerių atsirasti. Tokia sueitis yra iš dalies taikoma tantrinio sekso praktikose, laikantis prielaidos, kad tai gali būti malonesnis potyris nei įprasta sueitis.

Kartais atsargioji sueitis taikoma kai vyras nori sustabdyti priešlaikinę ejakuliaciją ir pratęsti sueitį iki pat moters orgazmo. Sustabdžius frikcijas, vyro susijaudinimas nuslopsta greičiau nei moters, todėl metodas padeda abiem partneriams pasiekti orgazmą vienu metu. Kaip kontracepcijos priemonė šis metodas netinka, kadangi sėkla gali išsiveržti netikėtai, be to, net ir neatliekant frikcijų iš varpos gali tekėti prejakuliatas, sukeliantis pastojimo tikimybę.

## Istorija

Praktika naudota nuo senų laikų, tačiau Vakaruose apie ją viešai pradėjo kalbėti tik XIX a. JAV ginekologė Alice Bunker Stockham (1833–1912), pavadinusi praktiką Karecos metodu (nuo  – „glostymas, glamonėjimas“).

## Šaltiniai
Karališkiai

**Karališkiai** – kaimas Šakių rajono savivaldybėje, 2 km į pietryčius nuo Kidulių, prie kelių  ir . Yra kreidos mergelio telkinys. Pro kaimą teka Višiupiškė, rytuose dunkso Papiškių miškas.

## Istorija

Karališkiuose rastas akmeninis kirvis siaurėjančia pentimi (saugomas Kauno istorijos muziejuje).

XIX a. Karališkių kaimas priklausė Kidulių valsčiui, Kaimelio parapijai (prieš tai – Sudargo parapijai).

## Gyventojai

## Šaltiniai
Karališkiai (reikšmės)

**Karališkiais** yra vadinami kaimai:

* Anykščių rajone;
* Biržų rajone;
* Kalvarijos savivaldybėje;
* Kauno rajone;
* Klaipėdos rajone;
* Šakių rajone;
* Širvintų rajone:
** Čiobiškio seniūnijoje,
** Gelvonų seniūnijoje,
** Zibalų seniūnijoje;
* Ukmergės rajone.
Karališkiai (Biržai)

**Karališkiai** – kaimas Biržų rajono savivaldybėje, 3 km į rytus nuo Parovėjos prie Biržų girios. Kaime yra didžiausias Lietuvoje ekologinis pienininkystės ūkis, laikoma 150 karvių. Šalia fermos yra parkas. Prie kaimo buvo Karališkių kapinynas.

## Gyventojai

## Šaltiniai